
Становище от съгласуване на частична предварителна оценка на въздействието на проект на Закон за изменение и допълнение на Закона за 
Стр. 2 от 5
	Относно Раздел 1 „Проблем/проблеми за решаване“:
В този раздел следва да се изясни какъв е проблемът/проблемите, каква е същността и какви са причините, които налагат нормативна промяна. За целта, при представянето на проблема е необходимо да се изясни същността му, а не да се описва директно вариантът за неговото решаване – това следва да се извърши в раздел 4 „Варианти на действие. Анализ на въздействията”. Посочената информация в раздела следва да се прецизира и да се допълни с данни относно обстоятелствата, които налагат държавна намеса.
Относно раздел 4 „Варианти на действие. Анализ на въздействията”:
Представянето на всеки вариант следва да включва информация и описание на всички действия и мерки, включително на конкретните нормативни промени, които се предвиждат за реализиране на всеки от вариантите. Също така, описанието на вариантите трябва да включва и информация относно това какви ресурси ще бъдат необходими за реализирането им, как се предвижда да бъдат осигурени, какви са специфичните въздействия за заинтересованите страни, каква е очакваната промяна в административната тежест, в какво се изразява и за кои заинтересовани и засегнати страни.  
Препоръчваме в оценката на въздействието да бъде представена по-конкретна информация за очакваните промени за микро-, малките и средните предприятия (МСП), засегнатите лица и компетентните административни органи, във връзка с предвиденото преобразуване на Изпълнителната агенция по рибарство и аквакултури, чрез вливането ѝ в Изпълнителната агенция по горите. Следва да се изясни как промените ще се отразят върху взаимодействието с администрацията, административното обслужване и упражняването на права и задължения от засегнатите субекти.
Препоръчваме описанието на Вариант 2 да бъде допълнително детайлизирано, като се представи по-подробно избраният подход и се анализират очакваните икономически, социални и екологични въздействия, без да се възпроизвеждат дословно разпоредбите на проекта на нормативен акт.
Обръщаме внимание, че в оценката на въздействието на няколко места е посочено, че „структурата и числеността на персонала в Изпълнителна агенция по горите и Изпълнителна агенция по рибарство и аквакултури общо се намалява със 111 щатни бройки“, но от представения проект на акт е видно, че общото намаление е в размер на 109 щ. бр. Текстът в оценката на въздействието следва да бъде коригиран, с цел осигуряване на съгласуваност. 
Относно раздел 6.4. „По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?“:
В съответствие с препоръката по раздел 4, информацията в този раздел следва да се прецизира и да се допълни, при необходимост, с данни относно въздействието на предлаганите нормативни промени върху МСП.




	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

